Likumprojekts

**Grozījums Meliorācijas likumā**

Izdarīt Meliorācijas likumā (Latvijas Vēstnesis, 2010, 12., 94. nr.; 2014., 119. nr.; 2017, 75. nr.) šādu grozījumu:

Papildināt likumu ar VII nodaļu šādā redakcijā:

"**VII nodaļa**

**Administratīvā atbildība meliorācijas jomā un kompetence sodu piemērošanā**

**33. pants.** (1) Par meliorācijas sistēmas pielūžņošanu, piesārņošanu, aizaudzēšanu vai aizsprostošanu fiziskajām personām uzliek naudas sodu no trim līdz četrdesmit naudas soda vienībām, bet juridiskajām personām – no divdesmit līdz simt naudas soda vienībām.

(2) Par meliorācijas sistēmu bojāšanu vai iznīcināšanu fiziskajām personām uzliek naudas sodu no četrpadsmit līdz simt četrdesmit naudas soda vienībām, bet juridiskajām personām – no divdesmit astoņām līdz divsimt astoņdesmit naudas soda vienībām.

**34. pants.** Administratīvo pārkāpumu procesu par šā likuma 33. pantā minētajiem pārkāpumiem īsteno pašvaldības būvvaldes amatpersona un pašvaldības vides kontroles amatpersona."

Likums stājas spēkā vienlaikus ar Administratīvo pārkāpumu procesa likumu.

Zemkopības ministrs

Jānis Dūklavs